हाई हील वाला मर्द इंटरनेट प आग लगा देले
हाई हील के जूता चाहे सैंडल आमतौर प लईकी-औरत पहिनेली, लेकिन तीन गो मर्द भी अयीसन बाड़े जवन हाई हील पहिन के इंटरनेट प अपना डांस से आग लगा देले बाड़े।
फ्रेंच डांस डाइरेक्टर यानिस मार्शल के टीम के रिहर्सल के इ विडियो अभी तक करीब 60 लाख लोग देख चुकल बाड़े। अभी यूट्यूब प एकरा पोस्ट भईला भी मात्र एक हफ्ता भईल बा।
विडियो में हाई हील पहिनले तीन गो मर्द एगो विदेशी धुन प डांस करत लउकत बाड़े। ए ब्रिटेन के टीवी सिरीज़ “ब्रिटेन गॉट टैलेंट” खातिर होखेवाला रिहर्सल के विडियो हटे।
बतावल जाता कि, इ तीनों आदमी जब एकरा के स्टेज प दोहरवले त चारो ओर ताली के गड़गड़ाहट होखे लागल अवुरी पाँच मिनट के परफॉर्मेंस के बदला बहुत देर तक दर्शक खाड़ा होके आपन खुशी जाहीर करत रह गईले।
हालांकि, एकरा बावजूद “ब्रिटेन गॉट टैलेंट” के जज खातिर एकरा में कुछूओ नाया अवुरी अनोखा ना रहे अवुरी ए लोग के उम्मीदवारी इहें खतम हो गईल।
bho_Deva bho_Deva bho_Deva bho_Deva bho_Deva bho_Deva